เวลาอยู่ในที่อากาศเย็นๆ หนูจะปวดตัวค่ะ ไม่ได้ปวดแบบออกกำลังกายหนัก แต่ปวดเมื่อยตัวเหมือนตอนป่วยค่ะ ปวดบริเวณต้นแขน ลามมาแขน เป็นบ่อยมากๆค่ะ ยิ่งช่วงนี้พอมีอาการก็จะยิ่งจิตตก มีวิธีแก้ไหมคะคุณ ขอบค่ะ
สวัสดีค่ะ อาการปวดเมื่อยตามตัว ปวดต้นแขน ดังกล่าวมานั้น อาจจะเกิดจาก ปวดกล้ามเนื้อจากการใช้งานในระหว่างวัน พอได้พักมักจะดีขึ้นได้เอง หรือปวดจาก การอักเสบของกล้ามเนื้อเช่นการติดเชื้อไวรัสบางชนิดที่ไปมีผลต่อกล้ามเนื้อ มักมีไข้ต่ำๆร่วมด้วย และอาจปวดกล้ามเนื้อไปได้ทั่วๆร่างกาย หรือปวดจากกล้ามเนื้อฉีกขาดตามหลังการใช้งานผิดท่ารุนแรงหรือการเกิดอุบัติเหตุ เป็นต้นเบื้องต้นพักการใช้งานบริเวณที่มีอาการ กินยาแก้ปวดเพื่อบรรเทาอาการได้ หลีกเลี่ยงปัจจัยกระตุ้นที่ทำให้มีอาการ และสังเกตอาการ ถ้ายังไม่ทุเลา ปวดมากขึ้นเรื่อยๆตลอด จนทำให้ทำงานไม่ได้ตามปกติ ควรไปพบแพทย์